
Gratis 


Imod IT-giganterne 
og deres verden 


mere om tingenes tilstand end man 

ved første øjekast skulle tro. Som nu 
for eksempel netværk, opkobling og 
forbindelse, ord som vi anvender hver 
dag uden at studse over deres egentlige 
betydning, ord som om noget er 
repræsentative for vor livsførelse i 
internetalderen. Alle disse begreber 
beskriver redskaber til at indfange, 
tæmme og fastholde — måske er det 
trods alt ingen tilfældighed. 

Ligheden slutter ikke i det sproglige 
domæne. Internettet består, på trods af 
dets luftige fremtoning, virkelig af et 
netværk af kabler og ledninger. Denne 
infrastruktur vedligeholdes, udvikles og 
kontrolleres af stater og internationale 
IT-firmaer som Facebook, Apple og 
Google — firmaer som arbejder sig hen 
imod en total allestedsnærværelse i 
vores liv, og dermed er frihedens 
fjender. Med tiden vil de måske til og 
med erstatte de traditionelle autoriteter 
til fordel for deres smarte verden, hvor 
alting afgøres af algoritmer mens 
kontrollen er total og ingen autoriteter 
er i syne. Et sådant mareridt vil sikkert 
til og med applauderes af visse ”anti- 
autoritære”, som ikke har forstået 
sammenhængen mellem frihed, krop og 
individ. 

Mit ”jeg” er intet uden min levende 
pulserende krop, hvis begrænsede 
holdbarhed skaber rammen om min 
eksistens, en ramme som ikke kan 
erstattes af en virtuel identitet. Frihed er 
at kunne være sig selv, og for at være sig 
selv må man også være ensom. Kun i 
stilheden og mørket, ansigt til ansigt 
med sig selv, formår man at se dybere 
ind i sig selv og tage afgørende 
beslutninger. Fri association, som er 
grundlæggende for mig som anarkist, er 
netop også friheden til at fravælge 


I sproget er der til tider ord som siger 


association. Med en internetforbindelse 
er man aldrig alene, men altid en lille 
smule på arbejde, en lille smule sammen 
med familien, en lille smule under opsyn 
(af sine ”venner,, af politiet, eller af 
reklamefirmaer…). Lykkes man endelig 
tvinge sit blik fra skærmen ser man sine 
samtidige lænkede til sine telefoner, altid 
opkoblede. Hvem kan længere benægte 
at dette netværk virkelig har indfanget 
os? 

I Foulum ved Viborg er den 
amerikanske teknologigigant Apple 
begyndt at bygge et nyt datacenter som 
skal være fuldt udbygget i 2026. 
Ligeledes planlægges et center i 
Aabenraa, hvor første fase af byggeriet 
forventes at være færdigt i 2019. Begge 
centre bliver på omkring 166.000 m”, og 
er dermed blandt verdens største. I 
Odense planlægger Facebook et 
datacenter på 55.000 m? som skal være 
færdigt i 2020. I Fredericia har Google 
købt en grund på 73,2 hektar, som 
eventuelt skal bruges til serverhaller. 
Centrene skal understøtte 
virksomhedernes europæiske marked. 

Ifølge en vurdering fra energinet.dk -— 
den offentlige virksomhed som driver el- 
og gasnettet — vil tre sådanne centre 
tilsammen forbruge hvad der svarer til 
cirka ti procent af hele danmarks 
nuværende strømforbrug. Fantasien om 
det grønne digitale samfund krakelerer 
foran sådanne tal. At drive og bygge den 
nødvendige infrastruktur kræver 
enorme mængder energi og udnyttelse 
af mennesker og naturressourcer. 
Internettet er tydeligvis ikke et "frit 
sted, men et produkt af konkret og 
specifik udbytning, skjult bag en lækker 
touch-screen. Det er ikke mere egalitært 
og "miljøvenligt end de fabrikker hvor 
mennesker henslæber deres liv med at 
producere computere og telefoner. 

I forbindelse med centrene vil Apple 
finansiere vindmølleparker som skal 
producere strøm nok til at drive deres to 
centre. Også Facebook taler om 
vedvarende energi, men det er mindre 
klart hvor den i deres tilfælde skal 
komme fra. Handler alt dette 
udelukkende om at tage sig grøn” ud i 
forbrugernes øjne (blåstemplet af nyttige 
idioter som Greenpeace)? Nej, det er 
sandsynligvis også et spørgsmål om 
forsyningssikkerhed. Herredømmet af i 
dag er afhængigt af den kraft som løber i 
ledningerne. Med en truende omstilling i 
horisonten, bevæger de klogeste aktører 
sig hen imod vedvarende energikilder, 
for ikke at tabe grebet. I denne 
omstilling, som indebærer en vis 
usikkerhed, ligger der et potentiale til 
oprør, men som altid giver kriser og 
undtagelsestilstande også herskerne 
mulighed for at konsolidere deres magt. 
Fremtidens grønne, internetopkoblede 
samfund er en totalitær og 
kollektivistisk dystopi, som intet har at 
tilbyde det frihedshungrende individ. Et 
liv som leves forbundet er ikke værd at 
leve. I den utøjlede frihed og det 
øjeblikkelige oprør findes den 
umiddelbare glæde. 


Men hvorfor er netop Danmark blevet 


udset som byggeplads for disse IT- 

giganter? Det er blandt andet på grund 
af den stabile politiske situation, 
forsyningssikkerheden, det kølige klima, 
den veludviklede vedvarende energi, og 
ikke mindst den direkte fiberforbindelse 
til USA. Danmark er et vigtigt 
knudepunkt for den transatlantiske 
kommunikation som går via kablet 
TAT-14. Gennem dette kabel 
transporteres data mellem europæiske 
lande og USA, og dets landingstation er 
en lille rød bygning i et industrikvarter i 
Blåbjerg, Varde kommune. Således 
består det allestedsnærværende og 
uhåndgribelige internet af nogle meget 
konkrete lokaliteter som er livsvigtige 
for dets funktion. 

De datacentre som nu bygges er 
vigtige knudepunkter i det netværk som 
fastholder os i hierarkiets orden, men de 
står ikke alene. De behøver uhindret 
adgang til energi, og de behøver 
stabilitet. I takt med kontrollens 
spredning, opstår hele tiden nye 
muligheder for sabotage og angreb for 
den som holder øjnene åbne. Nettet 
strammer sig om os, men dets enkelte 
komponenter er endnu sårbare og 
lettilgængelige. & 


Processer 


ogle griner skælmskt, og andre 

observerer stilfærdigt og 

udtryksløst i mødet med 
anklager, dommer og forsvarer, og den 
måde hvorpå de arbejder med, for og i 
hinanden. 

Med hinanden, fordi det er et skuespil. 
Der er drama, humor, spænding og gys, 
når vi følger den arrangerede 
boksekamp mellem forsvarer og 
anklager kun afbrudt af dommerens 
myndige hånd lagt imellem to glubske, 
autoritetstro køtere. 

For hinanden, fordi de er hinandens 
arbejdsgivere og eksistensberettigelse. 
Deres fælles brændstof er tiltaltes liv og 
frihed, der ligeligt fordeles imellem dem. 

Ihinanden, fordi du altid i én af dem 
ser de to andre også. Forsvarsadvokaten 
anklager andre tiltalte, og anklageren 
forsvarer politiet. Dommeren både 
angriber og forsvarer, skærper og 
formilder, strømliner og formynder, og 
anklageren såvel som forsvareren 
udviser kold dømmekraft, strategisk 
overblik og karriereorienteret styring. 

Når du som tiltalt er i det, er du 
allermest udenfor. Du taler ikke, der 
tales for dig. Der tales ikke til dig, men 
om dig, lige henover hovedet på dig. Din 
succesfulde strategi er en illusion, som et 
håb provokeret af angst har fremkaldt. 
Strategien er i virkeligheden altid deres, 
og virker altid for dem, skønt du leger 


med ideen om at styre 
showet. Du skruer lidt her, 
trykker lidt dér, holder din 
kæft her, og udtaler dig lidt 
dér; det spilller alt sammen 
ind i herredømmets 
magtstruktur. Ender dui en 
situation, hvor alle er glade, 
er du sansynligvis den 
allermest ulykkelige. Dit 
eget forsøg på kalkulering 
er rammestyret, og du 
styrer på ingen måde 
rammerne. 

Tiltalte individer, kriminaliserede 
mennesker, forbruges i opretholdelsen af 
retssalens treenighed. Flere tiltalte som 
syndebukke, mere kød til kødhakkeren. 
Flere udspekulerede domfældelser og 
frifindelser giver flere ankemuligheder. 
Flere skabte kriminelle styrker den 
etablerede samfundsorden. Men flere 
antiautoritære rebeller stækker den. 

For ikke så forfærdelig længe siden var 
der en votering i en retssag, der 
udspillede sig med gardinerne trukket 
fra: der var tale om fuldt udsyn til de 
lodne absurditeter som retssystemet 
rummer — dem, der er alt for 
bemærkelsesværdige til det offentlige 
kendskab. Under nævnte votering 
udmeldte dommeren overfor de to 
lægdommere kompromisløst og uden 


dialog, at tiltalte skulle kendes skyldig. 

Denne udmelding efterlod 
lægdommerne noget overraskede og 
forvirret, og den fremkaldte per 
automatik et ønske om frifindelse fra 
disse. Tiltalte blev således frifundet pga. 
et overtal i stemmer for frifindelse, 
hvilket åbenbart pissede dommeren af i 
sådan en grad, at denne fra sit podium 
stormede ned til anklagerens bord og 
indledte en diskussion om anke til 
landsretten med henblik på at få tiltalte 
dømt skyldig. En anke som 
forsvarsadvokaten sandsynligvis har 
gjort sig de selvsamme forhåbninger 
om… 

Processerne kommer hele 
retssystemet, og alle dets delelementer 
til gode. Undtagelsen er den anklagede, 
altid den anklagede. & 7.K. 


Kontrollen 

Om vi kontrolleres gennem frygt eller 
respekt, 

det spiller ingen rolle. 

Om vi elsker eller hader kontrollen og 
kontrollanterne, 

det spiller ingen rolle. 

De decimerer os, dividerer os, likviderer 
os — indtil ingenting 

det spiller ingen rolle, 

Ingen tilbage at kontrollere 

Ingen udenfor kontrol 

Ingen opposition 

Ingen overhovedet 

det spiller ingen rolle 

så længe de opretholder 

Kontrollen. 

Retssager, folkeafstemninger, TV- 
debatter 

Skueprocesser 

Forundersøgelser, udredninger, 
behandlingsforløb 

Skueprocesser 

Indsamlinger, Skandalesager, 
økonomiske kriser 

SKUEPROCESSER! 

Lad os generobre kontrollen 

over os selv 

over livet 

over legen og legesygen. 

danse til revolutionen 

komponere musik 

af pistolskuddene; 

de, som falder hvor de må 

hvor de bør og skal. 

der findes ingen dårlige dansere 

så længe dansen er ude af kontrol. £ B.S. 


Det uventede afventer 


Boganmeldelse: | en ny lille bog opfordres vi til kaste et nyt blik på tingenes tilstand og give slip på det 
som forventes af os, for at én gang for alle blive af med autoriteternes verden. 


The unexpected — from center to 
periphery. Hourriya, 2017. Engelsk. 88 s. 
20 kr. i Bogcaféen Halmtorvet. 


enne lille bog, som består af 

kortere og længere tekster fra en 

række lande, er et modigt forsøg 
på at stille nogle nye spørgsmål, som 
tvinger os til at genoverveje hvordan vi 
går i kamp med det bestående samfund. 
Den gør op med en mængde myter som 
bliver ved med at definere 
revolutionæres fremgangsmåder — først 
og fremmest troen på at vi behøver at 
være mange. Som leder til at tro at vi må 
gøre os attraktive for de undertrykte; 
som leder til at vi må gøre os acceptable; 
som leder til at vi må skjule vores ideer. 
Hos de som drømmer om massens 
organisering er der en logisk tendens til 
at råbe på orden i geledderne for ikke at 
skræmme de fremtidige følgere. For den 
som ikke ønsker følgere, men 
medskyldige i frihedens forbrydelse, er 
sådanne overvejelser ukendte. Det er 
ikke nødvendigt at være mange for at 
tage konsekvenserne af sine ideer og 
føre dem ud i livet. Det er sandt at et 
virkeligt omfattende oprør mod det 
bestående samfund er nødt til at 
indbefatte mange mennesker, men et 


sådant oprør må nødvendigvis også gøre 
op med individernes underkastelse i 
massen. Det er en kvalitativ, ikke en 
kvantitativ proces. 

Teksterne i bogen kredser om det 
uventede og om bruddet med 
normaliteten. I dag skrider samfundet 
frem med dødbringende effektivitet, 
mens pladsen hvor man kan være sig 
selv dag for dag indskrænkes. Kriser af 
forskellige slags er for længst blevet 
noget som vi afventer med sindsro mens 
vi hygger os med en pose slik foran tv- 
serien. Selv pludselige udbrud af vrede 
mod tingenes tilstand har et drag af 
ritual, og tydeliggør på sørgelig vis dette 
samfunds besættelse af det symbolske 
frem for det virkelige, det formidlede 
frem for det direkte oplevede: i en 
gadekamp er mængden af folk der filmer 
i forhold til folk der agerer proportionel 
med fremmedgørelsen i forhold til 
individuel handling. Herredømmet 
forvalter i dag disse vredesudbrud med 
beregnende rationalitet. 

I denne bog opfordres vi til at kaste et 
nyt blik på tingenes tilstand, og give slip 
på vores vanlige kampformer; på det 
som forventes af os. Herredømmet er 
stærkt på de punkter hvor vi bliver ved 
med at løbe panden mod muren, men 

andre steder er det sårbart, endog meget 
sårbart. Overalt omkring os findes 
infrastrukturen som transporterer den 
information og kraft som driver 
autoriteternes verden, og den kan 
saboteres og blokeres med enkle midler, 
som der i bogen gives flere eksempler 
på. 

Hvis en sabotagehandling, en 
gadekamp eller en tilfældighed, kan 
skabe et brud på normaliteten, så er et 
sådant brud ikke desto mindre næsten 
altid midlertidigt. Ved at studere 
sådanne situationer, og ved at samle 
erfaringer, bliver vi i stand til at søge 
efter svar på spørgsmålet om hvordan vi 
kan gå fra et midlertidigt brud til at 
umuliggøre en tilbagevenden til den 
tidligere tilstand. I bogen gives der et 
eksempel fra Pariserkommunen i 1871, 
på en sådan uigenkaldelig handling, 
nemlig oprørernes henrettelse af 
ærkebiskoppen. Efter denne handling 
var der ingen vej tilbage. Enten måtte 
kommunen eller regeringen falde, de 
kunne ikke forliges. Ethvert oprør må 
vanhellige det som det bestående 
samfund anser for helligt, for på den 
måde at ødelægge det tabu som gør 
herskerne urørlige. Dette tabu, som 
består af den psykologiske barriere mod 

at slå på dem som er højere i hierarkiet 
end én selv, spiller en enorm rolle i 
opretholdelsen af samfundet; politiet 
tager sig af den resterende oprørsånd 
med rå vold. 

Bryder vi denne barriere, da er der 
ikke længere nogen vej tilbage til 
gårsdagens trykkende samfundsfred. Et 
sådant oprør er et spring ind i det 
ukendte, ind i den potentielle frihed, 
som vi ikke kan gøre os noget begreb 
om i vores nuværende tilstand. I dag er 
det vigtigste spørgsmål: Er du klar til 
den ukendte frihed? & 

»Solidaritet er et våben!« 


Kort nyt om repression og samfundets krig mod sine udstødte. 


Herskerne får aldrig vores respekt 
Torsdag den 3. august blev en person 
dømt til ni måneders fængsel for at have 
deltaget i angreb mod politiet ved 
demonstrationen den 1. marts i år, på 
tiårsdagen for ungdomshusets rydning 
og destruktion. Denne dom er den første 
hvor den såkaldte ”respektpakke' er 
blevet taget i brug. Den gør det muligt at 
forhøje dommen med en tredjedel hvis 
offentligt ansatte er blevet angrebet i 
forbindelse med uroligheder. 

Lad os nu slå det fast én gang for alle: 
Dette rådne samfund og dets usle støtter 
får aldrig vores respekt. Repressionen 
kan skræmme os, ja, men aldrig indgyde 
os andet end et endnu dybere had til 
autoriteterne. Respekt kan hverken 
købes eller bankes ind med knipler. Når 
først ideerne om frihed og retfærdighed 
har oplyst vore sind, og vi har valgt at 
transformere dem til handling, så er vi 
dette samfunds uforsonlige fjender. Kun 
ved at erobre tid og rum fra 
hierarkiernes og markedets dominans 
bliver friheden en konkret tilstand, og 
forsøger vi opnå det støder vi uværgeligt 
sammen med politiet, som evigt og altid 
vil forsvare herskerne mod 
undersåtterne. 

Respekt har vi for de kammerater som 
den 1. marts valgte at angribe politiet, 
ligesom vi har det for alle andre rebeller 
som på sin egen måde, i ord og handling, 
alene eller i fællesskab, går til angreb på 
autoriteternes verden. Fangerne ud af 
fængslerne! 

Lad hver en dom mod en rebel være 
brændstof til dit samfundshad. Lad 
vreden komme til udtryk på tusinde 
måder. Som det allerede er blevet sagt: 
Solidaritet er et våben! 

Tiggerloven i brug 

En kvinde med rumænsk 
statsborgerskab dømtes den 1. august til 
20 dages fængsel og udvisning fra 
Danmark med indrejseforbud i 6 år, efter 
den nye lov om »utryghedsskabende 
tiggeri«. Ifølge anklageren er hun en 
»reel, umiddelbar og alvorlig trussel 
mod danske samfundsinteresser«, og det 
gav dommeren medhold i. Kvindens 
forbrydelse bestod i noget så grusomt 


som at have forsøgt at få øjenkontakt 
med forbipasserende ved Nørreport 
station, hvor hun sad. Enhver kan 
forestille sig de sagesløse fodgængere i 
skræk og bæven. 

Hvis de rige fører krig mod de fattige, 
så fører vi krig mod de rige! De har vist 


endnu ikke lært, hvad utryghed betyder. 
S 


Sverige: Kammerat i fængsel 

I august 2014 afholdt den nazistiske 
gruppe Svenskarnas Parti en 
manifestation i Limhamn, Malm6. Under 
moddemonstrationen blev 
antifascisterne angrebet af politiet som 
blandt andet red med heste ind i 
folkemængden. 

Flere personer blev anholdt og ti blev 
senere dømte for voldsomt opløb. De 
fleste har allerede afsonet sine straffe, 
men en af de dømte valgte at lade være 
med at samarbejde med retsvæsenet, og 
mødte ikke op til afsoning. I 
begyndelsen af juli i år blev kammeraten 
desværre anholdt ved en rutinekontrol, 
og afsoner nu en fire måneder lang 
fængselsstraf. 

Ved at deltage i retssalens spil og ved 
at afsone sin straf frivilligt legitimerer 
man domstolenes og fængslernes 


eksistens, men at vælge at holde sig væk 
er ikke en let beslutning, og er ikke 
muligt for alle. Derfor glæder det os så 
meget desto mere at høre om en 
kammerat som valgte at gå sin egen vej 
og holde sig skjult for loven så længe det 
gik, og så meget desto mere vrede føler 
vi over at personen nu sidder 
indespærret. 

Ønsker du at støtte kammeraten 
økonomisk kan du sætte penge ind på: 


IBAN: SE36 8000 0831 3953 4095 1580 
BIC: SWEDSESS 
Solidaritetsfåreningen 


Mærk overførslen »ftp«. 

Breve kan sendes via nedenstående 
adresse. Mærk kuverten »ftp«, så bliver 
posten viderebefordret til den fængslede 
kammerat. 

Længslen efter frihed er stærkere end 
noget fængsel! 


ABC Malmé 
Poststugan 286 
21165 Malmé 
Sverige 


Læs mere her: gatorna.info 

Aachen: Skriv til Lisa 

Anarkisten Lisa blev d. 7. juni i år idømt 
77%, års fængsel for et bankrøveri i den 
tyske by Aachen i 2014 (se Orkanen nr. 
2). En anden kammerat blev frikendt i 
samme sag. En tredje blev frikendt for et 
røveri i samme by i 2013, men 
anklagemyndigheden ankede dommen, 
og sagen bliver måske taget op igen. Lisa 
er fængslet i Kåln, og har offentliggjort 
sin adresse så kammerater kan skrive til 
hende. Vi bringer her et uddrag af et 
offentligt brev skrevet af hende efter 
dommen. 

»Netop fordi jeg ved præcis hvordan 
retten fungerer og kender statens 
forfølgelsesmani, og fordi domstolen, 
anklagerne, panserne og pressen 
behøvede syndebukke i denne sag, er jeg 
meget vred. Vred på denne elendige og 
fuldstændigt ulige verden, hvori de 
magtfuldes love påtvinges os. Vred på 
det afstraffelses-, undertrykkelses- og 


indespærringssystem som rammer dem 
som ikke passer ind. Vred over al den 
manipulation, den farce og de løgne som 
nærer den offentlige mening… og 
selvfølgelig vred over så mange andre 
ting. 

Det har ramt mig denne gang, men en 
anden gang vil det ramme andre, måske 
til og med os alle, især de som følger sin 
vej med værdighed og styrke. Men vi vil 
ikke lade staten og dens tilhængere kue 
os. 

Fængslet er aldrig ensbetydende med 
en afslutning; de skærpede forhold 
presser os til at fortsætte med at forsvare 
det liv og de værdier som vi i endnu 
højere grad står for. 

Kampen fortsætter, både herinde og 
derude, indtil alle fængsler falder og alle 
former for herredømme og autoritet er 
ødelagt.« 

Lisa taler engelsk, spansk, tysk og 
italiensk, og vil med glæde modtage 
breve: 


Lisa 

Buchnummer: 2893/16/7 
Justizvollzuganstalt (JVA) Koln 
Rochusstrasse 350 

50827 Kåln 

Tyskland 


Læs mere her: solidariteit.noblogs.org 

Repression i Belgien 
Bruxelles, 1. august — I sagen mod tolv 
anarkister og anti-autoritære i Belgien, 
som vi omtalte i Orkanen nr. 2, er alle 
anklager om terrorisme frafaldet. 
Sigtelsen er ændret til kriminel 
sammensværgelse. Tre personer er 
anklaget for at være ledere for denne 
sammensværgelse. Et par andre anklager 
er også fjernet på grund af manglende 
beviser. De enkelte kammerater er dog 
endnu anklaget for en lang række større 
og mindre forbrydelser, såsom 
vandalisme, angreb på politiet, forsøg på 
ildspåsættelse og meget andet. 

Den oprørske kamp mod 
herredømmets verden kender ingen 
grænser! 


Læs mere her: lalime.noblogs.org 


Springet ud i det ukendte 


lt for ofte sidder vi fast i de 

vanlige rutiner og gentagelser. 

Ikke blot i det som med en 
domsafsigelses tyngde kaldes for 
hverdagen, hver dag, hvor vi døsigt 
bevæger os fra skolen til arbejdet til 
supermarkedet og så videre. Alt dette 
uden at lade os påvirke af den uendelige 
strøm af katastrofer og uret som ved sin 
blotte mængde drukner muligheden for 
at placere et ansvar, et sted at rette sin 
vrede hen. Magtesløshed må om noget 
være det kendetegnende ved vor tid. I 
takt med den konstant stigende strøm af 
information, varer og mennesker 
degraderes vores evne til at samle 
trådene og drage konklusioner som kan 
danne grundlaget for handlinger. 
Resultatet er den lammende tilstand som 
herskerne kalder fred; deres fred til at 
udnytte og plyndre. 

Nej, ikke blot i hverdagen, men også i 
de øjeblikke hvor magtesløsheden 
fordufter i et kort øjeblik, i oprøret, har 
vi en tendens til at følge visse 
forudsigelige baner. Initiativet er næsten 
udelukkende på vores modstanderes 
side. Vi befinder os alt for ofte dér, hvor 
vi forventes at være. Vi reagerer mod et 
specifikt element af herredømmet, vi er i 
demonstrationer foran fængsler, 
parlamenter, topmøder. Vi har ikke 
givet op, men vi løber altid efter den ene 
eller den anden uhyrlighed. Selv i 
angrebet på det bestående er det som 
oftest forudsigelige mål der udvælges. 
Voldsomme gadeoptøjer ved et topmøde 
kan forudses og behandles med 
administrativ effektivitet. Situationen 
kommer ud af kontrol for et kort øjeblik, 
ja, men siden vender alt tilbage til det 
normale. Vi er få, og det får mange til at 


konkludere at vi også er svage. Vi 
forblænder os selv når vi tæller 
geledderne og må erkende herskernes 
overmægtighed. Alt i dette samfund 
handler om kvantitet for at dække over 
en simpel og banal sandhed som det ikke 
går at komme uden om: ethvert individ 
kan, i dette øjeblik, beslutte sig for at 
kaste grus i maskineriet. Det er dette 
faktum som skræmmer herskerne mere 
end noget andet. 

Det kræver ikke mængder af 
mennesker; det kan gøres alene eller i 
små grupper. Det kræver ikke storstilet 
planlægning; med simple midler og en 
legesyg fantasi kommer man langt. 
Tilføjer man siden lidt timing og en 
smule held… 

Det uventede kan være det element 
som vender situationen til vores fordel. 
At være dér hvor man ikke er ventet; at 
gøre dét som ingen havde regnet med. 
Her betyder antal kun lidt i forhold til 
viljestyrke og ideer. For at bryde ud af 
det forudsigeliges rammer må vi vove at 
stille os selv nogle nye spørgsmål som 
kræver nye svar. Vi er nødt til at kigge 
nye og uvante steder hen, og med et 
andet blik. Sindet beskæftiger sig kun 
med det som øjnene ser — men blikket 
søger også kun det som tanken allerede 
er bevidst om. 

Er det virkeligt nødvendigt at være 
mange? Hvis vi accepterer det vilkår at 
vi er få, hvad kan nogle beslutsomme 
kammerater da opnå på trods af det? Er 
det nødvendigt at befinde sig midt i 
stormen når der opstår gadeoptøjer og 
lignende anspændte situationer? Hvor 
kunne vi ellers være? Hvad kunne vi 
ellers gøre, som potentielt kunne få 
situationen rigtigt ud af kontrol? Hvad 

nu hvis vi i et sådant øjeblik, i stedet for 
at vende os mod politiet, vender os mod 
alt det som gør politiet i stand til at 
operere? Hvad kan vi gøre for at 
umuligøre en tilbagevenden til 
normaliteten? 

Autoriteternes verden fungerer ikke 
uden den konstante og uhindrede strøm 
af energi, information og mennesker. 
Dette netværk, kontrollens blodårer, kan 
ikke overvåges overalt og hele tiden. I 
stedet for at anse sammenstødet med 
autoriteternes verden som en 
konfrontation mellem to hære, bør vi 
måske se os selv som sabotører i 
fjendtligt territorium. Og i fjendtligt 
territorium bør alting ophøre med at 
fungere. 

Det er ikke særligt vovet at påstå at 
visse situationer opstår igen og igen. Vi 
kan ikke forudsige tidspunktet, men vi 
kan være sikre på at de finder sted. For 
eksempel eksploderer vreden i 
samfundet nu og da i optøjer og kampe 
med politiet. Den umiddelbare reaktion 
er at deltage så vidt som muligt, men vi 

må også erkende at muligheden for at 
påvirke situationen her er minimal. 

Hvis nogle få kammerater beslutter sig 
for at overveje hvad de skal gøre og hvor 
de skal gå hen næste gang de udnyttedes 
vrede koger over, kan de med en smule 
forberedelse forstærke muligheden for at 
bringe en midlertidigt uhåndterlig 
situation ud af kontrol. 

Søger vi efter friheden i autoriteternes 
kontroltab, da må et af vores mål være at 
skabe og forlænge ukontrollerbare 
situationer, indtil det punkt hvor en 
tilbagevenden til normaliteten ikke 
længere er mulig. Dette spring ud i det 
ukendte kræver både mod og fantasi 
samt evnen til at værdsætte og benytte 
sig af det uventede. Det er ikke blot en 
strategisk overvejelse, men også en 
måde at forholde sig til livet på. Når man 
bryder med alle forventninger og lader 
sine handlinger følge sit individuelle 
kompas kan man endelig forstå at 
friheden er netop dette; at komme til sig 
selv. € 


hop 


Staten og pacifismen 


et forekommer mig nærliggende, 
at pacifisme har særligt gunstige 
forhold i en stat, hvor 
autoritetstroen er massiv. Det er et sted, 
hvor kontrol forveksles med tryghed, og 
hvor der hersker en nærmest religiøs tro 
på, at alle statens love, regulationer, 
direktiver, forordninger, bekendtgørelser 
osv. er sat i verden som et værn mod det 
som måtte true eller helt gøre en ende 
på vores levevis. Det handler om 
beskyttelse mod disse ødelæggende 
elementer, hvoraf et af disse elementer 
er os selv. Det er menneskene indenfor 
statens grænser, der har skabt, indført 
og nu håndhæver disse 
”beskyttelsesmekanismer'. 

Ifølge denne autoritetslogik smider du 
dig selv i fængsel, når du bryder loven. 
Du tvangsfjerner dit eget barn, hvis 
staten bestemmer at du er en 
utilstrækkelig forælder/værge. Du slår 
dig selv ihjel, hvis du bliver skudt af 
panserne. Du sulter dig selv, hvis du 
ikke har råd til mad; forgifter dig selv, 
når grundvandet er kontamineret. 
Denne logik foreskriver, at vi alle udgør 
staten, er skyld i dens funktioner og 
styrer dens udfoldelser og luner. Vi 
udgør staten i den forstand, at der er en 
manglende vilje og handling mod dens 
eksistens, og vi udgør den ikke mindst 
gennem en reproduktion og styrkelse af 
den. Når vi taler om medskyldighed i 
forhold til antiautoritære oprør, gør det 
samme sig gældende i forhold til 
autoriteterne. 

Det er uomtvisteligt, at pacifismen er 
et hjertebarn af staten, og denne udtalte 
forkærlighed for menneskelig passivitet 
er ikke overraskende. Aktivitet, ekstase, 
impulsivitet, passion, vildskab, autonomi 
osv. er trusler mod statens eksistens og 
magtgreb, fordi menneskelige 
dispositioner som disse i større eller 
mindre grad berører statens kontrol og 
funktionsdygtighed. Af denne grund vil 
staten gøre, hvad den kan for at 
intensivere pacifismen, og samtidig 
minimere enhver form for 


ukontrollabel” tilbøjelighed. 

Staten arbejder kontinuerligt på at 
udbrede pacifismen. Eksempelvis er det 
stort set umuligt ikke at blive holdt 
juridisk ansvarlig, hvis vold udøves. 
Dette faktum hænger selvfølgelig 
sammen med at statens voldsmonopol 
ikke betegnes som værende ”rigtig” vold, 
hvilket på den måde foreviger ideen om 
vold som en uhyrlighed i 
autoritetstroens navn. De siger, at ikke- 
statsbaseret vold er fy-fy; længere er den 
ikke, men de er fulde af lort. De siger, at 
statsbaseret vold slet ikke findes, og igen 
er de fulde af lort. 

Der ligger en ekspansiv kreativitet i 
fænomenet vold, som staten konstant 
modellerer og udvikler på. Der er ikke 
kun fysisk vold, men også psykisk vold. 
Der er milde og grove former for vold. 
Der er forsøget på vold, og der er truslen 
om vold. Der er vold i et skub, et spyt, 
en løftet pegefinger, et råb, eller en 
fuckfinger. Skridtet er taget videre, så 
der nu også tales om vold mod den evigt 
døde, materielle verden: man er nu 
voldelig, hvis man tænder bål indeni en 
tom politibil, vælter en skraldespand 
omkuld, eller ridser sine initialer på et af 
klasseværelsets skriveborde på 
uddannelsesinstitutionen. 

Hvis du bevidner, udsættes for, eller 
lader nogen form for vold komme dig 
for øre, skal magthaverne kontaktes. Der 
må anmeldes, afhøres, efterforskes, 
protokolføres, sigtes, tiltales, dømmes, 
og straffes… uanset rækkefølge. Der må 
på alle måder afvæbnes, hvilket i øvrigt 
falder fint i hak med pacifismen selv. Du 
afvæbnes i din kontakt til 
myndighederne, og i deres håndtering af 
dig og den statsbaserede såvel som den 
individuelle vold. Du er passiv. 

En ting er, at staten opfordrer til 
pacifisme og tillader samfundets 
individer at omfavne den. Det er i sig 
selv mistænkeligt. At mange vælger at 
hellige sig pacifismen virker ørkesløst 
forvirrende, hvis ideen er at stille sig 
kritisk overfor vold. Vi lever i en verden, 


hvor vi oplever en sådan grad af vold 
mod egen person, at vi efterlades med en 
ufravigelig pligt til at ikke bare udholde, 
efterkomme, holde vores kæft og holde 
os i ro. Der må og skal ske noget andet, 
og det kan ikke være anderledes. Vi er 
antiautoritære, ikke pacifister. Enough 
said. 


Pacifismen og privilegierne 

Hvis du ikke mærker statsvolden på 
egen krop, så er der enten andre der 
tager piskene for dig, eller også er du 
den, der leverer piskene, eller begge 
dele. Når man tænker på, hvor Danmark 
er placeret i den hierarkiske 
verdensorden, virker det sidstnævnte på 
ingen måde fjerntliggende. At tabuisere 
eller på anden måde omgå dette, er at 
indtage en privilegeret position, der 
åbenbart kan betale sig i den verden vi 
lever i her, imens andre individer med 
livet som indsats kæmper mod disse 
autoriteters eksistens og 
overherredømme. 

I Danmark er vi privilegeret i en sådan 
grad, at vi menigfolk ikke skal kæmpe 
for vores forbrugsvaner, besiddelser, 
såkaldte rettigheder et cetera; det har vi 
statsmagten til. Vi skal ikke kæmpe for 
vores ret til i fællesskab, som nation, at 
undertrykke store dele af verden i 
forening med alle vores velbeslåede, 
hvide venner. Vi raver til os med arme 
og ben, efterlader om muligt hele 
regioner i ruiner, og lever i ubegribelig 
luksus med herredømmets, dvs. vores 
beskytters, pistol stukket ned i halsen på 
enhver, der måtte ”true' denne vor 
paradisiske levevis; fingeren er altid 
placeret på aftrækkeren. 

På samme tid indtager vi en position 
med voldens blakkede ry friskt i 
erindringen, som staten ønsker det 
allermest. Det formuleres igen og igen 
fra herredømmets side, hvordan evnen, 
viljen, lysten til at være voldelig må 
elimineres, hvilket bekræfter deres 
forherligelse af pacifismen, men også 
udrydder konkurrencen. Det er nemlig 


én af de pestilenser, der virkelig må 
gnave i pacifismens rødder: den 
åbenlyse samhørighed mellem denne, og 
så staters konsekvensløse, autoritære 
voldelighed, der skal forestille sig at 
udgøre den såkaldte tryghed og 
opretholde samfundsordenen. Brug af 
magt, dvs. statsvolden, og pacifismen er 
to alen af ét stykke, hvilket er i skarp 
kontrast til pacifismens erklærede 
dogme om ikke-vold. Disse positioner 
må høre op. Lige nu. 

Hvis du mærker statsvolden, og ikke 
modsætter dig, styrker du statsvolden 
gennem legitimitet. Det er sgu ikke 
sammenligneligt med 
skolegårdsmobberi, hvor staten 
begynder at kede sig og statsvolden 
ophører så snart folk ikke længere 
reagerer voldeligt på den. Den går ikke 
væk, fordi du vender ryggen til den. Den 
autoritære, uønskede form for vold vil 
altid søge at fastslå sin tilstedeværelse 
og overlegne position, uanset modstand. 
Når vi lever i en verden, hvor pacifisme 
er en dyd, imens vi maltrakteres ovenfra 
af autoritære kræfter, skal vi mildest talt 
stille os kritisk an. Det sømmer sig 
fandeme ikke for mig at løbe om hjørner 
med dig ved at skelne mellem ”vold” og 
selvforsvar”, eller ved at nuancere 
voldsmetoder i det hele taget. Vold med 
stort V mod autoriteter er ønskværdigt 
og nødvendigt i alle dets meninger og 
forgreninger. 

Helt principelt er det nonsens at 
opfatte sig selv som pacifist. Vold — den 
autoritære slags i særdeleshed — er et 
omfattende aspekt i vores hverdag, som 
hver og én af os dagligt reproducerer 
under de nuværende samfundsforhold. 
Under denne orden må selv de allermest 
antiautoritære af os erkende vores 
funktion som bidragsydere til 
systematiske vold, der manifesterer sig i 
vores absolutte nærhed, såvel som helt 
ude i vores voldsramte antipoder. Derfor 
er det nødvendigt, at vi kontinuerligt 
kæmper for et ophør af denne samfunds- 
orden. I dag, i morgen, altid. & pace 


Anonymitet 


gentlig er anonymiteten en 

sørgelig tilstand at befinde sig i. 

Ikke mindst for en fjende af 
staten, og dermed af det samfund, som 
behøver eksistensen af en anonym 
masse. Anonymiteten er altid 
overfladisk, en indholdsløs identitet, 
som man iklæder sig som en tøjstil; den 
kan i sagens natur ikke være andet. Ikke 
desto mindre kommer man ikke uden 
om den. Dette blad udgives anonymt. 
Men jeg er på det rene med, at 
anonymiteten er noget som påtvinges 
mig af magthaverne, fordi jeg ønsker at 
blive af med dem. Den er ikke noget som 
jeg ønsker eller som har en værdi i sig 
selv, som der ellers fra flere forskellige 
hold har været en tendens til at anse. 
Anonymiteten er egentlig en hindring 
for det jeg vil nå frem til: den højest 
mulige grad af overensstemmelse 
mellem behov og indsats, tanke og 
handling, for den befinder sig altid som 
et lag imellem mig og mine handlinger. 

Jeg bruger anonymiteten som et 

redskab for at bevare og forsvare en 
delvis frihed, samtidigt som jeg stræber 
efter at opnå en tilstand uden autoritet 
og tvang hvor jeg altså helt enkelt kan 
være mig selv. Det skaber selvfølgelig et 
paradoks, for i denne ”væren-mig-selv' 
ønsker jeg jo netop ikke at være del af 
en anonym masse, men derimod at 
skabe en sammenhæng i mit liv, med 
mig selv som centrum og ansvarlig for 
mine handlinger; et liv som ikke hakkes 
i småstumper af den samfundsorden 


som inddeler livet i sfærer med 
forskellige grader af tvang og 
underkastelse — skolen, arbejdet, 
fængslet, fritiden, parforholdet — hvor 
det aldrig er muligt at opnå nogen 
helhed uden oprør, som altså engang 
imellem kræver anonymitet. 

Derfor er der en konstant spænding 
mellem min stræben efter helhed, og 
behovet for anonymitet. Jeg mener, at vi 
så vidt muligt bør undgå anonymiteten, 
til fordel for at tilnærme os et liv uden 
begrænsninger. Jeg har mødt mennesker, 
rebeller, hvis højeste prioritet lader til at 
være anonymitet. Falskt navn, fortæller 
intet om sig selv, taler ikke om nogen 
andre på en måde som gør det muligt at 
genkende dem. Overfor deres 
kammerater, vel at mærke. De selv 
samme mennesker har selvfølgelig 
bankkonto, pas, køber ting på 
internettet. Hvad siger denne form for 
anonymitet egentlig om vores 
afstumpede forhold til hinanden? Ja, 
man behøver disse ting for at leve i dette 
samfund, men det er ikke denne tvang 
som er den egentlige årsag. Nej, vi stoler 
mere på de umenneskelige og 
ansigtsløse institutioner som vi er 
underkastede, end vi stoler på vores 
intuition og menneskeforståelse. Ikke så 
mærkeligt da, at de som ønsker at 
angribe samfundet føler sig ensomme; 
de er ikke engang i stand til at genkende 
deres kammerater. For dem er 
anonymitet blevet et mål i sig selv, og 
det leder kun til en dybere og dybere 

isolation. Det er ikke os, men 
herredømmet, som vinder på denne 
isolation. 

Anonymiteten er blot en maske, den er 
ikke et udtryk for mine drømme, og 
ligesom en maske dækker den ingenting 
hvis den anvendes hele tiden. At 
konstant sløre sig bag anonymitet, både 
når det er nødvendigt og når det ikke er 
det, er blot en sørgelig måde at møde 
livet på, og hjælper bestemt ikke mod 
repressionen, som kun rammer så meget 
desto hårdere den dag hvor vi har 
isoleret os fuldstændigt fra hinanden. 
For at nedbryde isolationen solidariserer 
vi os på trods af afstandene med 
internationale rebeller, men virkelig 
kraftig solidaritet kan i bund og grund 
kun bygge på mellemmenneskelige 
relationer og en udviklet forståelse for 
menneskerne i vores nærhed. Desto 
mindre vi kender til hinanden, desto 
mindre årsag har vi til at bryde os om 
hinanden. Dybe forhold, ansigt til ansigt, 
kan — på trods af behovet for 
international kommunikation — ikke 
erstattes af anonyme tekster på 
internettet og bekendtskaber som er 
sløret bag tusind masker og forstillelser. 

Det jeg ønsker, er en verden hvor 
ethvert forsøg på at herske over andre 
bliver knust af oprørske individer, som 
engang imellem nødvendigvis må 
anvende anonymiteten. Det jeg ikke 
ønsker er en verden hvor anonymiteten 
er den fremherskende måde at imødegå 
andre mennesker på, og en sådan verden 


bygger anarkisterne i deres bevægelser 
og paranoide små kliker med det de 
kalder ”sikkerhedskultur”. Det er derfor 
jeg skriver dette. 

Skjul din identitet når det behøves, 
men resten af tiden: giv fuldt los som 
den du er og vær stolt over dine ideer. 
Hvis ikke vi er i stand til det, har vi alle- 
rede kastet os i støvet for herskerne. & 


Ja eller nej? 


»… man må ikke leve blot fordi man ikke er død, det er et bedrag. Man skal leve 
som en stjerne og lyse.« e Jån Kalman Stefånsson, Menneskets hjerte 


r livet ikke andet end en famlen 

efter noget at holde fast i? Man 

klynger sig til noget, bare et eller 
andet, som giver et skin af at modstå 
tidens ubarmhjertige strøm, hvori man 
flyder som en korkprop på et oprørt hav. 
Livets dage passerer forbi i en 
ubeslutsomhed som balancerer mellem 
udmattelse og mangel på passion. Vi 
holder ud, det er den eneste mulighed 
som holder kaosset på afstand. Vi lever, 
uden viljekraft nok til at sige ja eller nej 
til underkastelsen. I ubeslutsomheden 
føler vi os sikre; der skal nok være 
nogen som tager beslutningerne for os, 
og i bytte for vores ubeslutsomhed får vi 
en bedragerisk sikkerhed og 
forudsigelighed. Ved vores 


ubeslutsomhed klamrer vi os på 
paradoksal vis til livet, og dog er der 
ingen som tvinger os til at leve. Med 
denne enorme frihed, hvorfor da famle 
efter sikkerheden? Vi kunne vælge at 
sige nej til alle herskere. Vi kunne vælge 
oprøret, og lade livet være en 
viljehandling. 

Den frihed som dette samfund tilbyder 
os frem for alle andre, er muligheden for 
at leve uden at skabe en forbindelse 
mellem vores drømme, ideer og 
handlinger. Over for sådanne 
overvejelser er vi lykkeligt ansvarsløse. 
Vi kan snakke om hvad vi vil, det koster 
ikke noget. Så længe vi dydigt fastholder 
at snak ikke er det samme som handling, 
bliver vi ikke alene tolereret af 

magthaverne, men til og med opmuntret, 
fordi sniksnak legitimerer det 
demokratiske herredømme. Staten, som 
forsvarer den hierarkiske orden, har 
kappet båndet mellem vores ideer og 
vores evne til at føre dem ud i livet, og 
placeret sig selv som uomgængeligt 
mellemled. Vil du ændre noget må du gå 
politikkens vej; vil du have noget må du 
sælge dit liv for penge. Heri ligger dens 
styrke, men denne styrke er et bedrag 
som enhver kan opløse ved at skride til 
selvstændig handling. Nægter man at 
bytte sin evne til handling ud med 
statsdelegeret ansvarsløshed, er der 
ingen vej uden om et sammenstød med 
autoriteternes verden. Den som vælger 
at hævde sig selv og sin vilje til at leve 

over alle autoriteters — demokratiske 
som enevældige — påbud og krav, må 
ødelægge dem eller selv gå under. 

Valget står i dag mellem sikkerheden — 
at leve blot fordi man ikke er død — og at 
tage sit liv i sine egne hænder, og 
dermed al den usikkerhed som følger af 
dette valg. 

Det handler om at vælge; at holde op 
med at bevæge sig omkring i en døs; at 
sige ja eller nej. Siger man nej kaster 
man sig ud i oprørets usikre storm, og 
der kan man leve fordi man vil det — 
man kan leve som en stjerne og lyse. & 


en 
Ek. De 

Denne rubrik er åben for diskussion, kritik og kommentarer. | This section is open for discussion, criticism and comments. 


Ideology as authority 

Recently I listened to a discussion 
between some of my comrades 
concerning anarchist violence, but more 
specifically about what might be called, 
with a military term, "collateral 
damage”. Pm picking it up here, because 
I believe that some very problematic 
assumptions were raised, and I want to, 
at least for myself, clarify a few things. 
The discussion took its start in the case 
of the Marfin bank in Athens, where 
three bank workers died in a fire set 
during the general strike of 2010. The 
question discussed was whether deaths 
like these are an acceptable side-effect of 
the struggle against the existent. The 
part who believed that such is the case, 
argued that bank workers are 


responsible for their choices; by 
profession, they are actively upholding 
class society, and are therefore 
legitimate targets. 

The first problem here is that 
obviously no-one is innocent when it 
comes down to the question of who is 
responsible for keeping society running. 
Anyone can choose to rebel, but doesn't 
do it, there is no way around it. Is the 
bank worker more responsible than the 
factory worker (this poor unknown 
figure being abused in every 
discussion)? On a general level, I don't 
think so. Everyone carries their 
individual responsibility, but that's 
another question. 

The second problem is the idea of 
certain groups of people being targets, 


legitimate or not. Clearly in the Marfin 
bank case, those bank workers were not 
targets. Their deaths were simply the 
result of actions taken in carelessness. 
The only way to defend their deaths is 
by afterward characterizing them 
collateral damage. But in order to speak 
of human collateral damage, you need to 
put something above the individual, you 
need an authority. In this case, it is 
anarchist ideology that is the master 
under which you must submit, and such 
an ideological master might very well be 
the worst. The responsibility can be put 
nowhere, and the only certain thing is 
that someone else is always more pure 
and correct than you, giving them the 
right to judge and persecute. 

Certainly, for anarchists, human life 


doesn't have an inherent value in itself, 
as an abstract holy thing. Only the 
actual living individual is of concern for 
us. But that doesn't mean that we should 
go carelessly around the question of 
violence. Anarchist violence must 
always be specific and aimed precisely, 
in correspondence with the ideas of the 
individual comrade who carries it out. 
Violence performed or defended under 
the banner of ideology is nothing but 
authoritarian. Anarchism should mean 
destroying all the abstract collectivist 
and ideological excuses that fuel the 
massacres and horrors of modern 
society, and bringing the responsibility 
to the unique individual. & 

